
PROOEMIUM. 


Imposita  milii  dissertationis  conscribendae  neces- 


scitate  aliquamdiu  in  themate  eligendo  haerebam  ; quum 
vero  nostra  aetate  usus  microscopii,  et  jure  quidem,  tam 
magni  aestimetur , miliiquc  hucusque  occasio  non  erat 
concessa,  egregis  illi  in  rebus  scrutandis  auxilio  operam 
navandi , acri  studio  rem  quaesivi  tractandam , quae 
mysteriis  microscopii  tironem  me  imbuat.  Huic  consilio 
exsequendo  ili.  prof.  Reichert  plurimum  contribuit, 


suadens  ut  in  perlustrandis  repetendisque  disquisitionibus 
mierochemicis  a M.  Donders  et  Mu  1 der  institutis  et 
m lucem  editis  meas  ipsius  vires  experirer.  At  talius 
operis  quantae  sint  difficultates  neminem  sine  dubio 
minus  quam  me  ipsum  fugit,  quapropter  etiam,  ut  in 
pei  legenda  hacce  dissertatiuncula,  in  plurimis  certe  manca 
< t imperfecta,  illas  respiciat,  mihique  aliquid  excusationis 
tribuat,  lectorem  benevolum,  etiam  atque  etiam  rogo. 


IV 


Neque  tamen  et  pauca  haec,  quae  nunc  offeram, 
proponere  milii  contigisset,  nisi  ili.  prof.  Reichert 
liberalitate  sua  omnibus  satis  superque  nota  me  his 
disquisitionibus  occupatum  benigno  consilio  strenue  et 
adjuvisset.  Maxime  laetor  quod  nunc  ansa  mihi  prae- 
beatur, ut  gratias  quam  maximas  illi  palam  referam. 
Plurimum  etiam  Dr.  Schmidt  debeo  pro  auxilio  amice 
mihi  lato. 


Priusquam,  quae  a me  observata  sunt,  exponere  aggre- 
diar, pauca  de  via  ac  ratione,  qua  inquisitiones  institui,  prae- 
mittenda censeo. 

Quod  primum  attinet  reagentia  a me  adhibita,  usus  sum 
tribus  solutionibus  kalinis  diversae  concentrationis  t 

1 p.  C.  KO  cont.  (I) 

10  p.  C.  KO  cont.  (II) 

50  p.  C.  KO  cont.  (III), 

porro  acido  sulphurico,  cum  aquae  aequivalentibus  duobus  con- 
juncto ZZ  SO3  -j-  2 HO  ; acidis  nitrico  et  muriatico,  ad  eum 
gradum  dilutis,  ut  centesimas  vicenas  acidi  puri  i.  e.  20  p.  C. 
WO5  et  CHI  contineant;  hic  illic  denique  etiam  acido  acetico, 
centesimas  quinquagenas  acidi  i.  e.  50  p.  C.  C4  H3  O3  con- 
tinente. 

Telis  explorandis  in  vasa  vitrea  immissis  tantam  reagen- 
tium, quae  memoravi,  copiam  addidi,  ut  substantiae  organicae 
humoribus  abunde  tegerentur.  Tum  observatis  primum  illis 
mutationibus,  quas  telae  statim  ubi  reagentia  vim  suam  habue- 
runt, ratione  vel  cheinica,  vel  physica,  vel  morphologica  offer- 
rent, de  die  in  diem  novas  forte  accedentes  mutationes  ut  ac- 
curatissime persequar  operam  dedi. 

Ad  investigationem  telae  conjunctivae  usus  sum  tendinibus 

• 

ab  extremitate  bovis  sumtis  ; musculos  ab  eodem  sumsi  animali, 
nec  non  a rana  temporaria ; fibras  vero  musculares  laeves  ab 
utero  vaccae. 

Observationes  de  tela  elastica  in  ligamento  nuchae  et  in 
tunica  media  aortae  bovis  institutae  sunt;  praeterea  etiam  in 

tunica  media  ex  aorta  hominis  sumta,  quippe  quae  ad  obser- 

* 

vandas  membranas  fenestratas  facilius  et  frequentius  ansam 
praebet. 

In  sequenti  observationum  mearum  expositione,  tempus, 
quo  solutio  telae  alicujus  consequatur,  vel  quo  mutationes  con- 
spicuae appareant,  non  ubique  in  horam  certam,  vel  in  diem 
definitum  constitui,  eoque  consulto,  propterea  quod  inquisitio- 
nibus repetitis,  rationes  temporum  nequaquam  sibi  constabant; 
facile  nempe  intelligitur,  quomodo  differentiae  quaedam,  vel  in 
qualitate  telae  pro  aetate  animantis,  unde  tela  sumta  sit,  vel 
in  aliis  momentis,  fortuito  accedentibus  sitae  effectum  agentium 
celeriorem  aut  tardiorem  temperent.  Itaque  id  tantum  agebatur, 
ut  definirem,  utrum  solutio  omnino  fieret,  nec  ne  et  quo  cir- 
citer tempore  mutationes  maximi  momenti  in  conspectum  venirent. 

Praetermissis  his  nunc  ad  singulas  observationes  descri- 
bendas transire  liceat. 


Pars  I.  Experimentorum  series. 


A.  Tela  conjunctiva. 


«)  Solutio  kalina  1.  Simulae  tela  conjunctiva  solutione 
kalina  afficitur,  substantia  ejus  parum  mutata  cernitur  ; turgescit 
paullum  et  pellucida  fit,  praecipue  ad  margines  versus. 

Ope  microscopii  texturam  cernas  non  mutatam,  tela  ipsa 
paullo  clarior  et  pellucidior  apparet. 

Viginti  quatuor  horis  interjectis,  magis  etiam  tursit; 
substantia  ejus  paullo  tenacior  facta  est,  nec  amplius  in  tenues 
fibrillas  sed  in  frusta  tantum  irregularia  scindi  potest. 

Microscopio  adhibito  speciem  telae  conjunctivae  propriam, 
striatam  illam,  minus  distinguere  possis,  numerus  striarum  ob- 
scurarum imminutus  est,  earum  intervalla  latiora  facta  sunt; 
videas  etiam  strata  striarum  paene  expertia,  quibus  in  stratis 
loco  striarum  species  quaedam  magis  minusve  subtiliter  macu- 
lata relicta  est. 

Substantia  tumefacta,  ubi  primum  ope  chartae  bibulae 
liquore  kalino,  qui  adhaeret  bene  liberata  et  siccata  est,  si  acido 
quodam  tractetur  (velut  acido  acetico,  sulphurico,  muriatico) 
contrahitur  et  colorem  sumit  magis  minusve  albidum.  Kali, 
quod  in  substantia  continetur,  acido  extrahitur  et  cum  eo  se 
conjungit  ad  salia  efficienda,  quorum  crystalli,  exhalatis  humo- 
ribus, in  tabula  vitrea  subjecta,  remanent. 

1 * 

Sub  microscopio  per  totum  tempus  operationis  illius  in 
substantia  contracta  major  numerus  striarum  apparet,  speciem 
microscopicam  telae  intactae  fere  aequans.  Quodsi  tantum  acidi 
addas,  ut  kali  in  tela  contentum  ad  illius  neutralisationem  non 
sutfiqiat,  substantia  vi  acidi,  denuo  tumescit  et  microscopio 
subjecta  speciem  striatam  magis  minusve  amittit. 

Propriam  et  a reliquis  acidis  diversam  reactionem  praebet 
acidum  nitricum.  Eo  applicato  tela  non  solum  contrahitur,  sed 
etiam,  bullulis  gasis  acidi  nitrosi  emergentibus,  colorem  sub- 
citrinum  sumit  et  ea  ratione  mutatur,  qua  substantia  transit  in 
acidum,  quod  dicitur  xanthoproteinicum.  Jam  si  tum  kali  vel 
ammoniacum  telae  inferas,  xanthoproteinas  kali  vel  ammoniaci 
efficitur,  simul  color  subcitrinus  telae  in  aurantiacum  transit. 

Mutationes,  quas  solutio  kalina  1.  in  tela  conjunctiva  effi- 
cit hae  sunt,  de  quibus  exposui  ; nam  etiam  mense  interjecto 
eandem  ostendebat  qualitatem  oculis  tara  nudis  quam  microsco- 
pio utentibus. 

/3)  Solutio  kalina  II.  Tela  conjunctiva  statim  ut  solutio 
adhibita  est  vehementissime  tumescit  et  pellucida  fit. 

Phaenomena  microscopica  ab  initio  similia  sunt  iis,  quae 
supra,  cum  de  solutione  kalina  I.  exponerem,  commemoravi. 

Viginti  quatuor  horis  interjectis  substantia  eum  pellucidi- 
tatis  gradum  habet,  ut  massa,  quippe  plane  similis  massae  hya- 
linae, vix  oculis  discerni  queat  a limpido  liquore  kalino  eain 
circumdante,  nec  praesentia  ejus  cognosci  possit  nisi  striis  non- 
nullis albis,  undulatis,  quae  massam  vitream  pererrant  et  a vasis 
sauguiferis  vel  a nervis,  in  substantia  telae  occurientibus , ori- 
ginem trahere  videntur.  Substantia  tenax  in  partes  quamvis 
diversas  tendi  potest.  Dividuitas  illa,  telae  conjunctivae  alias 
propria,  qua  facile  in  certam  quandam  directionem  findi  potest, 
quaeque  patitur,  ut  elementa  fibrosa  quaedam,  telae  conjunctivae 
fibrillas,  quas  dicimus,  praeparando  exhibeamus  nunc  non  am- 
plius invenitur,  et  substantia  vi  mechanica  adhibita  m Irusta 
irregulaira  scinditur,  cohaesione  in  quavis  directione  aeque  agente. 

Microscopio  subjecta  massa  plane  pellucida  apparet  et  ho- 
mogenea,  species  illa  striata  telae  conjunctivae  propria  plane 
evanuit  nec  nisi  tendendo  ac  trahendo  ope  tegulae  vitreae  im- 
positae, in  massa  prorsus  homogenea  hic  illic  tenues  quaedam 
striae  effici  possunt. 

Addito  acido  acetico  vel  muriatico  substantia  hyalina  con- 
trahitur, alba  fit  et  microscopio  subjecta  rursus  striata  apparet; 
plus  acidi  hujus  si  addas  substantia  contracta  denuo  intumescit. 
Acidum  sulphuricum  substantiam  delet,  ut  addito  jodo  solas 
massas  quasdam  granulosas,  nec  non  rudimenta  membranarum 
telae  conjunctivae  ope  microscopii  cognoscere  liceat. 

Acidum  nitricum  vim  contrahendi  habet  ut  alia  acida,  sed 
insuper  substantiam  in  acidum  xanthoproteinicum  mutat,  ut  ex 
colore  intelligitur , qui  addito  kali  exit  aurantiacus. 

Aquam  si  addas,  nullae  mutationes  inde  fiunt. 

Quamdiu  turgida  substantia  conjunctiva  quandam  habet 
firmitudinem,  ipsa  tela  acidis  additis,  potest  restitui;  interjecta 
vero  hebdomade,  massa  vitrea  in  humorem  limpidum  consisten- 
tiae  oleosae  dilapsa  abiit,  nec  tum  ullo  modo  telae  restitutio 
effici  potest. 

y)  Solutio  kalina  III.  Substantia  conjunctiva  ab  initio  paul- 
lum  contrahitur  et  rigiditatem  quaudam  inde  sumit ; nec  tam 
facile,  ut  ante  actionem  solutionis,  in  membranas  tendi,  nec  in 
fibrillas  tenues  findi,  sed  tantummodo  in  frusta  majora  et  irre- 
gularia dividi  potest. 

\ 

Microscopio  subjecta  tela  apparet  pauli o obscurior. 

Quatuor  ' igiuti  horis  interjectis,  magna  pars  substantiae 
soluta  est ; pars  reliqua  cohaerentiam  habet  tenerrimam  ac 
mollissimam  } eadem  facile  dividi  et  conteri  potest. 

Microscopio  subjecta  apparet  admodum  clara  et  pellucida, 
textura  telae  non  amplius  cognosci  potest.  Cernuntur  fibrae 
spirales  et  granula  quaedam  exilia  ; praeterea  majorum  et  mino- 
rum guttarum  adipis  aliarumque  guttarum  numerus  haud  exiguus, 
quae  speciem  opticam  medullae  nerveae  prae  se  ferunt. 

Aquam  si  addas,  substantia  intumescit  acidis  agentibus 
contrahitur  et  microscopio  subjecta  apparet  striata,  ut  tela  con- 
junctiva solet. 

Acidum  nitricum  telae  colorem  efficit  citrinum  et  substan- 
tiam in  acidum  xanthoproteinicum  mutat,  bullulis  acidi  nitrosi 
emergentibus  ; kali  additum  colorem  in  aurantiacum  mutat. 

Ter  vicenis  quaternis  horis  interjectis  ope  microscopii  gra- 
nula tantum  et  floccos  subtiliter  granulatos  animadvertas. 

d)  Acidum,  suljthiiricum.  Tela  intumescit,  simul  fit  pellucida, 
gelatinosa,  tenax,  colore  rubenti,  nec  amplius  in  tenues  telae 
conjunctivae  fibrillas,  quas  dicimus,  potest  dilacerari. 

Microscopio  subjecta  tela  apparet  clarior , striis  minus 
frequentioribus. 

Viginti  quatuor  horis  interjectis  striae  paucis  relictis  vesti- 
giis, evanuerunt,  imago  telae  conjunctivae  optica  non  amplius 
cognosci  potest.  — Quodsi  aqua  substantiam  tractes,  colorem 
rubentem  amittit  et  contrahitur ; microscopio  subjecta  rursus 
primitivam  telae  conjunctivae  texturam  prae  se  fert. 

Restitui  tela  potest  quoque  addita  solutione  quavis  alkalina; 
tela  tum  restituta  crystallis  tegitur  sulphatum,  quae  ope  aquae 
removeri  queunt. 

Nec  non  pluribus  diebus  interjectis  telam  restituas,  tamen 
pro  numero  dierum  interpositorum  difficilius  et  imperfectius, 
donec  hebdomade  fere  interposita  solutio  telae  perfecta  in  acido 
sulphurico  consecuta  est  et  colorem  fuscum  paullatim  sumsit. 

Tum  ne  vestigia  quidem  texturae  prioris,  quam  solutione 
adhibita  alkalina  restituere  tentes , ope  microscopii  cognosci 
possunt. 

Tela,  acido  sulphurico  rubefacta,  acido  nitrico  adhibito 
colorem  in  subcitrinum  transeuntem  ostendit;  simul  inde  bullu- 
lae gasis  emergunt;  tela,  qnamdiu  cohaerentiam  quandam  habet, 
paullum  contrahitur  et  microscopio  subjecta  apparet  striis  illis 
praedita,  quae  telae  conjunctivae  propriae  sunt.  Addito  kali 
color  ille  subcitrinus  in  aurantiacum  transit. 

f)  Acidmn  nitricum.  Substantia  conjunctiva  sumit  colorem 
citrinum,  bullulis  acidi  nitrosi  decedentibus;  ceterum  ubi  pri- 
mum acido  nitrico  affecta  est  parum  mutata  apparet.  Ope  mi- 
croscopii  telam  paulo  obscuriorem  cernas,  id  quod  colori  tri- 
buendum ; texturam  vero  cernas  non  mutatam. 

Horis  viginti  quattuor  interjectis  tela,  pauli um  tumefacta, 
admodum  emolluit ; ope  microscopii  texturam  telae  conjunctivae 
etiamtum  cernas , strias  tamen  minus  frequentes  et  minus 
insignes. 

Tribus  diebus  interpositis  ope  microscopii  exigua  striarum 
vestigia  cernebantur,  sed  apparebant  tum  nuclei  frequentes  in 
series,  directionem  striarum  sequentes,  ordinati. 

Kali  addito  color  citrinus  telae  omni  tempore  in  auran- 
tiacum  mutatur. 

Telam  in  acido  nitrico  solutam  non  animadverti.  Mense 
interjecto  eam  admodum  maceratam  ac  friabilem  inveni,  micro- 
scopio  autem  subjecta  speciem  prae  se  ferebat , quam  jam 
descripsi. 

D Acidum  muriaticum.  Tela  conjunctiva  intumescit ; neque 
tamen  colore,  neque  consistentia  mutatur. 

Microscopio  subjecta  apparet  clarior  et  pauciorum  striarum 
particeps,  quam  vulgo;  attamen  texturam  telae  conjunctivae 
adhuc  manifesto  ostendit. 

Kali  addito  vel  ammoniaco  contrahitur;  colorem  sumit 
albidulum  ; microscopio  subjecta  solitam  praebet  speciem. 
Acidum  nitricum  substantiam  contrahit  et  colorem  ei  citrinum 
dat,  bullulis  acidi  nitrosi  decedentibus  ; si  tum  kali  addas,  color 
in  aurantiacura  mutatur. 

Duobus  diebus  interpositis  tela  mollissima  facta  est  et 
vehementius  tursit ; microscopio  usus  striaturam  paene  deletam 
ceinas,  attamen  nucleis  oblongis  praeditam  talibus,  quales  vi 
acidi  nitrici  in  tela  exortos  descripsi  ; summatim  imago  micro- 

scopica  plane  congruit  cum  illa,  quam  tela  hoc  acido  tractata 
offert. 

Solutionem  fieri  telae  hic  non  magis  animadverti,  quam 
m acido  nitrico. 

7j)  Acidum  aceticum.  Mutationes,  quas  tela  conjunctiva  subit 
hoc  acido  affecta,  in  eo  constant,  quod  vehementer  turget } quoad 
consistentiam  et  speciem  microscopicam  similis  illi  telae,  quam 
solutione  kalina  II.  tractavi,  nec  tamen  aeque  limpida  et  pellu- 
cida fit.  — Substantiae  conjunctivae  restitutio  longiore  tempore 
interjecto  addito  kali  effici  potest,  quin  telam  conjunctivam  an- 
nuum tempus  in  acido  acetico  sitam  restitui  posse  animadverti. 

Acidum  nitricum  vim  contrahendi  habet  et  substantiam  in 
acidum  xanthoproteinicum  mutat,  ut,  kali  tum  addito,  color  ille 
aurantiacus  appareat,  quem  jam  saepius  memoravi.  Haec  actio 
acidi  nitrici  ne  tum  quidem  tollitur,  si  tela  antea  acido  acetico 
per  horas  plures  cocta  est. 


B.  Tela  muscularis. 

a)  Musculi  striati. 

«)  Solutio  kalina  /.  Substantia  muscularis  vehementer  in- 
tumescit colore  pallescente.  Fasciculi  primitivi  facile  separantur 
et  microscopio  adhibito  tumefacti  cernuntur,  vaginis  suis  involuti. 
Striae  longitudinales  et  transversales  manifesto  apparent,  cer- 
nuntur nuclei,  praecipue  in  vaginis  fasciculorum  primitivorum; 
tales  nuclei  num  in  interno  quoque  fasciculorum  contineantur, 
certo  definiri  nequit.  Additis  acidis  fasciculi  primitivi  tume- 
facti rursus  contrahuntur. 

Acidum  nitricum  muscularis  substantiae  colorem  efficit  citri- 
Hum,  bullulis  acidi  nitrosi  emergentibus;  kali  addito  color  ille 
in  aurantiacum  transit. 

Alias  mutationes,  vel  longiore  tempore  interjecto,  non 
cernas ; vaginae  manent  salvae ; striae  longitudinales  et  trans- 
versae etiam  mensibus  interpositis  manifesto  deprehenduntur. 

/?)  Solutio  kalina  II.  Tela  intumescit  et  speciem  sumit  ge- 
latinae  similem,  limpidam;  color  vix  mutatur.  Ubi  primum  reagens 
vim  suam  exercuit,  tela,  microscopio  in  usum  vocato,  admodum 
clara  apparet,  striae  transversae  non  tara  distinctae  cernuntur 
ut  antea,  striae  longitudinales  vero  non  mutatae  sunt. 

Horis  viginti  quattuor  interjectis  ope  microscopii  nullae 
fibrillae  primitivae  distingui  possunt ; cernuntur  quidem  striae 
longitudinales  obscurae,  sed  hae  respondent  fasciculorum  primi- 
tivorum finibus , nec  vero  fibrillarum ; hic  illic  nuclei  quoque 
exsistunt,  praetereaque  copia  globulorum  parvorum , qui  in  acer- 
vos dispersi  in  massam  limpidam,  gelatinae  similem  considunt; 
addito  hydrojodureto  jodi  massa  illa  paullum  contrahitur  et 
simul  obscuriorem  sumit  colorem,  unde  rationes  opticae  accu- 
ratius et  clarius  evadunt,  substantiaque  paullum  striata  apparet, 
nec  tamen  patitur,  ut  fibrillas  musculares  cognoscamus;  globulos 
igitur  a fibrillis  dilapsis  originem  traxisse  dixeris. 

Acidum  nitricum  substantiam  item  contrahit  et  tingit  albi- 
dulam ; microscopio  subjecta  tura  tela  apparet  obscurior,  striata; 
sed  nec  tum  fibrillae  in  conspectum  veniunt.  Kali  additum 
telam  tingit  aurantiaeam. 

y)  Solutio  kalina  III.  Tela  brevi  tempore  mollescit  ea  ra- 
tione, ut  in  omnes  directiones  facile  dividi  possit.  Color  vix 
mutatur. 

fcolutione  sub  microscopio  adhibito,  reactione  ineuiite,  mu- 
tationes quaedam  majoris  momenti  non  cernuntur.  Aquam  si 
addas,  substantia  intumescit  et  clarissima  redditur;  acidis  agen- 
tibus  denuo  contrahitur  et  microscopio  subjecta  specie  solita 
gaudet. 

Acidum  nitricum  substantiam  tingit  citrinam , addito  kali 
color  in  aurantiacum  mutatur  (acidum  xanthoproteinicum ). 

Iloiis  viginti  quattuor  interpositis  vaginae  primitivae  deletae 
sunt,  de  qua  re  tibi  persuadere  poteris,  si  microscopio  usus  eos 
maxime  locos  intuebere,  in  quibus  fasciculi  primitivi  scissuras 
laterales,  quae  lorte  fortuna  ortae  sunt,  offerunt,  quippe  quibus 

in  locis  lineae  terminatae  vaginis  respondentes  desunt.  Stria- 
tura transversa  fasciculorum  non  evanuit  et  fibrillae  primitivae, 
non  tumefactae,  refractione  lucis  adaucta  accuratissime  et  ma- 
xime perspicue  cernuntur.  Iu  vicinia  fasciculorum  muscularium 
magna  globulorum  parvorum  copia  cernitur  dispersa,  qui  e 
fibrillis  dilapsis  oriuntur ; mensurae  micrometricae  horum  glo- 
bulorum respondent  spatio,  quod  inter  binas  strias  transversales 
interjacet. 

Tempore  interjecto  in  dies  difficilius  est,  fasciculos  pri- 
mitivos fibrillasque  perfecte  cohaerentes  deprehendere,  denique 
nonnisi  globuli  illi  cernuntur,  guttae  adipis  et  hic  illic  tumidae 
quoque  fibrae  spirales. 

(f)  Acidum  sulphuricum.  Tela  vehementer  intumescit,  ad 
margines  pellucida  fit  et  tinguitur  coccinea.  Ubi  primum  acidum 
vim  suam  exercuit,  fasciculi  primitivi  ope  microscopii  cernuntur 
tumidi  et  paullo  clariores,  vaginae  salvae  manent.  Aqua  addita 
color  coccineus  perit,  fibrillae  palescunt  et  analysi  inicroscopicae 
subjectae  vix  mutatae  apparent.  Idem  evenit  si  aquae  solutio- 
nem quamvis  alkalinam  substituas. 

Horis  viginti  quattuor  interjectis  fasciculi  primitivi  magis 
etiam  intumescunt,  gelatinosae  fiunt;  aqua  vel  kali  additis  denuo 
contrahuntur  et  fibrillas  primitivas  dilucide  praebent  cognoscendas. 

Duobus  diebus  interpositis  in  massa  gelatinosa,  granula 
multa  majora  et  minora  conspiciuntur,  guttae  adipis  quoque, 
nunc  homogeneae,  nunc  granulis  illis  immixtae,  nunc  fasci- 
culis crystallorum  stearinae  obtectae  : granula  haec  a fibrillis 
primitivis  dilapsis  originem  traxerunt,  quarum  maxima  pars  eva- 
nuit. Tribus  diebus  interjectis  substantia  soluta  est  et  micro- 
scopio  usus  nonnisi  flocculos  subtiliter  granu latos  cernas. 

Quodsi  telam  muscularem,  quae  in  acido  sulphurico  sita 
fuerat,  acido  nidico  tractes  et  tum  kali  vel  ammoniacum  adjicias, 
color  inde  exit  aurantiacus  quamdiu  particulae  firmae  inveniuntur. 

e)  Acidum  nitricum.  Substantia  paullo  intumescit  et  colo- 
rem citr.num  sumit;  fibrillae  primitivae  facile  sepaiaii  queunt. 

Microscopio  usus  strias  transversas  et  longitudinales  optime  cer- 
nas, fasciculi  primitivi  paullo  latiores  facti  sunt,  nuclei  quoque 
in  oculos  incurrunt. 

Horis  viginti  quattuor  interjectis  tela,  admodum  macerata, 
facile  in  frusta  minora,  si  tangas,  dilabitur.  Microscopio  tamen 
adhibito  strias  transversas  et  longitudinales  dilucide  cognoscas, 
nec  non  vaginas  primitivas  omnino  salvas.  Mense  interjecto 
telam  aeque  immutatam  reperi.  Kali  si  telam  tractes,  colorem 
inde  sumit  aurantiacum. 

Acidum  muriaticum.  Tela  intumescit  et  ruborem  sensim 
amittit ; fasciculi  primitivi  facillime  separari  queunt  Mutationes 
microscopicae  ab  iis,  quas  cum  de  tela  acido  nitrico  tractata 
agerem  descripsi,  parum  differunt.  Fasciculi  primitivi  apparent 
latiores  et  clariores ,.  attamen  striis  transversis  et  longitudinalibus 
distincte  cognoscendis.  Kali  addito  contrahuntur  et  ad  crassi- 
tudinem priorem  reducuntur. 

Quodsi  acido  nitrico  telam  tractes  et  tum  kali  addas , 
color  ille  aurantiacus,  quem  jam  saepius  commemoravi,  inde 
oritur. 

Tempore  interjecto  tela  admodum  mollescit  et  partim 
sponte  sua  in  singulos  fasciculos  primitivos  dilabitur,  quod  prae- 
cipue in  musculis  ranae  temporariae  observavi. 

Microscopium  in  auxilium  vocatura  adeo  mense  interjecto 
nullas  amplius  telae  mutationes  fieri  docuit.  Solutio  igitur  telae 
hic  non  magis , quam  acido  nitrico  consecuta  est. 

b)  ITIusculi  organici  aut  non  transverse 

striati. 

u)  Solutio  kulma  1.  l'ela  intumescit,  colore  non  mutato  ; 
microscopio  subjecta  clarior  apparet,  fibrillarum  fines  minus 
accurate  distinguuntur  quam  antea  ; nuclei  quoque  hic  illic  sur- 
gentes  cernuntur. 

Uno,  altero  die  interposito  postquam  reagens  adhibitum 
est,  fibrillae  adhne  optime  cognosci  possunt  et  acido  acetico 

aliisve  additis  acidis,  quae  telam  contrahunt,  magis  minusve  ad 
normam  reduci  possunt. 

Quarto  die,  microscopio  adhibito  striae  apparent  quidem; 
num  vero  haec  a fibrillis  proficiscantur,  jam  certo  definiri  non 
potest ; massa  corpusculis  granulosis  ex  longo  rotundis  tecta 
est,  quae  corpuscula  similiter  disposita  apparent,  ut  nuclei, 
qui  nunc  non  amplius  conspiciuntur.  Aethere,  acido  acetico 
vel  sulphurico  non  mutantur. 

Acidum  nitricum  massam  contrahit  et  citrinam  tingit,  bul- 
lulis acidi  nitrosi  inde  emergentibus;  kali  additum  colorem 
citrinum  in  aurantiaciim  mutat.  Imago  microscopica,  tum  nullam 
amplius  mutationem  subit. 

* 

( i ) Solutio  kalina  11.  Tela  magis  quam  solutione  I.  ad- 
hibita intumescit ; microscopio  subjecta  admodum  clara  ap- 
paret, additis  acidis  ad  habitum  solitum  reduci  potest,  fibrillis 
muscularibus  tumidis  denuo  se  contrahentibus. 

Acidum  nitricum  substantiam  tumidam  contrahit  et  bullulis 
acidi  nitrosi  emergentibus  tingit  citrinam;  kali  additum  colorem 
in  aurantiacum  mutat. 

Horis  viginti  quattuor  interjectis,  fibrillae  musculares  nullae 
amplius  cognosci  possunt;  microscopium  in  auxilium  vocanti  tibi 
substantia  se  offert,  quae  nonnisi  ubi  opportune  obumbrata  est, 
leviter  striata,  et  granulis  parvis  obtecta  apparet,  nucleis  haud 
distinguendis;  conspiciuntur  tamen  interdum  spatia  clariora, 
nucleis  tumidis  haud  dissimilia ; praeterea  fibrae  spirales  quoque 
sub  conspectum  cadunt. 

Addito  hydrojodureto  jodi  substantia  paulliim  contrahitur, 
microscopio  subjecta  fuscum  colorem  induit  et  strias  praebet, 
ut  tela  conjunctiva,  nec  tamen  fibrae  musculares  cognosci  possunt. 
Idem  acido  muriatico  perficitur. 

Tribus  diebus  interjectis  tela  in  massam  pellucidam  tran- 
siit, fere  similem  ei,  quam  offert  tela  conjunctiva,  postquam 
solutione  kalina  II.  tractata  est;  acidis  additis  massa  pellucida 
contrahitur  et  microscopio  ubsjecta  apparet  striata.  Hebdomade 

interposita  substantia  soluta  est;  microscopio  usus  nonnisi  sin- 
gulos quosdam  flocculos  granulatos  conspicias. 

y)  Solutio  Icalina  IIT.  Substantia  paullum  contrahitur; 
fibrae  apte  separari  possunt. 

Ubi  primum  reagens  vim  suam  exercuit,  imago  telae  micro- 
scopica  vix  mutatur,  striae  tantum  luce  transmissa  paullo  ob- 
scuriores conspiciuntur,  fibrae  singulae  separatae  margines  accu- 
ratius ostendunt.  — Aqua  addita  tela  intumescit  et  microscopio 
subjecta  denuo  clarior  evadit,  sed  acido  acetico  agente  indolem 
suam  pristinam  recuperat. 

Acidum  nitricum  telae  citrinum  colorem  procreat  et  bullu- 
las acidi  nitrosi  evolvit ; tum  kali  additum  colorem  mutat  in 
aurantiacum. 

Diebus  duobus  interpositis  massa  densius  et  obscurius 
striata  apparet,  ut  musculi  striati,  cum  eadem  solutione  kalina 
tractentur,  excepto  quod  fibrillae  hic  non  in  fasciculos  colle- 
ctae sunt. 

Tribus  diebus  interjectis  fibrillae  multo  tenuiores  quam 
antea  et  varicosae  observantur ; in  vicinia  magna  globulorum 
copia  tum  dispersorum,  tum  in  series  dispositorum  conspicitur, 
inter  quos  hic  inde  longius  et  cohaerens  adhuc  frustum  vari- 
cosum fibrillae  animadvertere  licet. 

Tempore  sequenti  sub  microscopio  de  die  in  diem  rariores 
fibrillae  apparent,  donec  ad  postremum  globuli  tantum  illi  et 
guttulae  adipis  in  conspectum  cadunt. 

d)  Acidum  sulphuricum.  Tela,  ubi  primum  reagens  vim 
suam  exercuit,  vehementer  intumescit  et  fuscum  colorem  sumit. 

Microscopio  subjecta  tela  clarior,  fibrillaeque  musculares 
latissimae  conspiciuntur. 

Horis  viginti  quatuor  interjectis  tela  magis  intumuit  et 
fibrillae  microscopio  subjectae  jam  duplum  latitudinis  suetae 
ostendunt.  Quodsi  ammoniacum  vel  kali  addas,  fibrillae  denuo 
in  pristinam  crassitudinem  contrahuntur. 

Diebus  sequentibus  tela  magis  magisque  intumescit  et  inde 
cohaerentiam  suam  amittit.  Microscopia  adhibito  animadvertas, 
strias  sensim  tali  ratione  evanuisse,  ut  die  quarto  massa  prorsus 
homogenea  et  pellucida  appareat. 

Aqua  vel  ammoniaco  additis  granulorum  copia  et  passim 
nonnullae  fibrillae  cernuntur,  quarum  major  pars  in  illa  granula 
dilapsa  videntur.  Tandem  tota  substantia  colore  fusco  solvitur. 
Acidum  nitricum  telae  acido  sulphurico  tractatae  illatum,  sub- 
stantiam in  acidum  xanthoproteinicum  mutat,  id  quod  kali  addito 
colore  aurantiaco  inde  exorto  patet. 

£)  Acidum  nitricum.  Tela  muscularis  organica,  ubi  primum 
acidum  adhibitum  est,  paullum  contrahitur,  ab  initio  albidulum, 
tum  citrinum  colorem  sumit,  bullulis  acidi  nitrosi  emergentibus. 
Aliae  mutationes  indolis  physicae  telae  non  observantur. 

Microscopio  subjecta  tela  propter  colorem  paullo  obscu- 
rior apparet,  fibrillae  obscuris  lineis  terminatis  circumscriptae, 
tamen  quod  texturam  attinet,  non  mutatae  sunt.  Sed  notandum 
est,  respectu  tenoris  fibrillarum  habito,  eas  paullum  tortuosas 
evadere,  id  quod  cum  mutationibus  serioribus,  jam  describendis, 
arcte  cohaeret. 

Quodsi  telae,  acido  nitrico  citrinae  factae,  kali  addas, 
color  citrinus  in  colorem  aurantiacum  mutatur.  Quodsi  telam 
aqua  vel  acido  aliquo  tractes,  color  ille  aurantiacus  evanescit 
et  color  citrinus  redit,  qui  kali  denuo  addito  in  aurantiacum 
remittatur,  quod  experimentum  ad  libitum  repetere  licet. 

Horis  viginti  quattuor  interjectis  substantiam  invenias  mol- 
liorem, colore  citrino. 

Phaenomenon  proprium  investigationi  microscopicae  jam 
se  offert.  Fibrillae  non  solum  paullum  tortuosae  apparent,  sicut 
statim  vel  paullo  postquam  acidum  nitricum  vim  suam  habuit, 
sed  forma  tortuosa  illa  abiit  in  undulatam  ; hinc  inde  fibrillae 
musculares  in  spiras  contractae  cernuntur,  Luce  transmissa  et 
foco  microscopii  in  vertices  undularum,  quae  a fibrillis  forman- 
tur, fixo,  hi  tantum  illustrati,  valleculae  vero  adumbratae  con 

spiciuntur  et  vice  versa  foco  mutato,  unde  evenit,  ut  fibrillae 
quoad  imaginem  microscopicam  interdum  plane  congruant  cum 
fibris  muscularibus  transverse  striatis  insectorum.  In  fibrillis 
spiraliter  contractis  nunc  margo  , nunc  planities  earum  axi  opi- 
nato cursuum  spiralium  obversa  est;  passim  utrumque  in  unius 
ejusdemque  fibrillae  tenore  invenitur. 

Tela  acido  nitrico  alias  mutari  non  videtur;  mensibus  adeo 
interjectis  texturam  inveni,  quam  supra  descripsi,  non  deletam, 
quamvis  substantia  admodum  macerata  et  fragilis  esset. 

Acidum  muriaticum.  Ubi  primum  acidum  egit,  mutatio 
magni  momenti  vix  percipitur.  Color  telae  manet,  nec  magis 
ratio  diversa  dividuitatis  adminiculis  mechanicis  animadvertitur. 
Microscopio  subjecta  tela  vix  mutata  apparet,  modo  paullo 
clarior  facta. 

Horis  viginti  quattuor  interpositis  tela  cohaerentiam  habet 
leviorem,  ut  fibrillae  mira  quadam  facilitate  separari  queant. 

Sub  microscopio  fibrae  conspiciuntur  marginibus  distinctis- 
simis ; inclinant  praeterea  eo,  ut  tenorem  undulatum  assumant, 
id  quod  inprimis  in  margine  frusti  microscopio  subjecti,  cognosci 
potest,  fibrillis  hic  libere  et  separatim  eminentibus.  Quodsi 
paullum  kali  telae  adjicias  raicroscopica  imago  ejus  obscurior 
fit,  kali  abundante  substantia  intumescit  et  microscopio  subjecta, 
clarior  apparet ; fines  fibrarum  perspicuitatem  suam  ex  parte 
amittunt. 

Acido  acetico  addito,  species  fibrillarum  pristina  restitui- 
tur; acidum  abundans  eodem  modo  quo  kali  agit,  substantia 
contracta  deuuo  tumescit  et  microscopio  subjecta  clarior  apparet. 

Acidum  nitricum  telae  acido  muriatico  tractatae  illatum 
speciem  ejus  microscopicam  non  mutat,  tantum  citrinum  tribuit 
substantiae  colorem,  eamque  in  acidum  xanthoproteinicum  vertat, 
id  quod  ex  colore  aurantiaco  patet,  qui  kali  addito  oritur.  In- 
terpositis bis  vicenis  quaternis  horis  microscopio  eaedem  se 
offerunt  phaenoipena,  quae  jam  cura  de  acido  nitrico  tractarem, 
fusius  exposui.  Fibrillae  enim  hic  quoque  tenorem  habent  nunc 

undulatum,  nunc  spiralem  et  species  telae  microscopica  cum  illa 
quam  illic  descripsi , plane  congruit. 

Fibrae  musculares  organicae  acido  muriatico  agente  postea 
nullam  amplius  mutationem  memoratu  dignam  subeunt.  Octo 
hebdomadibus  interjectis  tela  quidem  admodum  mollis  et  ma- 
cerata est,  ut  vi  mechanica  adbibita  facile  elidi  possit,  attamen 
si  cautius  microscopio  eam  subjicias,  distinctissime  fibrillas 
singulas  offert  cognoscendas,  quarum  tenor  etiamtum  formam 
peculiarem  illam  undulatam  habet. 


C.  Tela  elastica. 

i 

a)  Tunica  media  arteriarum. 

«)  Solutio  kalina  I.  Mutationes,  quas  tunica  media  subit, 
tum  ubi  primum  reagens  vim  habuit,  quam  post  tempus  lon- 
gius, omnino  non  magni  momenti  sunt.  Membrana  tantum  in- 
tumescit paullura,  colore  immutato. 

Microscopio  subjecta  tela  apparet  paullo  clarior,  pelluci- 
dior,  tamen  species  tunicae  mediae  propria  irregulariter  striata 
illa  bene  cognoscitur. 

Quodsi  acidi  acetici  exiguam  quantitatem  substantiae  ad- 
das, paullum  contrahitur  et  microscopio  ^subjecta  obscurior  fit; 
acido  abundante  denuo  intumescit  idque  vehementius  quam  solu- 
tione kalina  I.  adhibita;  tum  tela  microscopio  subjecta  etiam 
plus  pelluciditatis  sumit  et  striae  irregulares  nec  tam  frequen- 
tes, nec  tam  densae  apparent. 

Acidum  nitricum  microscopicam  telae  speciem  non  mutat, 
substantiam  vero  in  acidum  xanthoproteinicum  vertat,  color 
quippe  aurantiacus  ille,  quem  jam  saepius  commemoravi,  kali 
addito  oritur. 

Solutio  kalina  II.  Tela  statim  post  adbibitam  solutionem 
vehementer  intumescit,  colore  non  mutato.  Microscopio  sub- 

jecta  multo  clarior  apparet,  striae  irregulares  tunicae  mediae 
propriae  bene  adhuc  cognosci  possunt,  latius  quidem  discesse- 
runt et  numero  pauciores  sunt. 

Aqua,  hydrojodureto  jodi  vel  acidis  additis  massa  tume- 
facta contrahitur  et  sub  microscopio  denuo  solitam  offert  spe- 
ciem. Acidum  nitricum  praeterea  chemicam  illain  producit 
substantiae  mutationem,  ex  qua  color  aurautiacus,  kali  addito 
pendet. 

Iloris  viginti  quattuor  interpositis  tela  magis  etiam  intu- 
muit. Quodsi  frustum  substantiae  microscopio  subjicias  haud 
raro  in  margine  ejus  membranae  striarum  plane  expertes,  pel- 
luciditate  vitrea  praeditae  conspiciuntur.  In  his  membranis,  si 
acida  addas,  striae  rursus  oriuntur. 

Tribus  diebus  interjectis  tela  satis  facile  in  lamellas  tenues 
secando  dividi  potest,  quae  microscopio  subjectae  admodum 
pellucidae,  paene  striarum  expertes  apparent  et  flocculis  subti- 
liter granulatis  sparsae  sunt ; hic  illic  membranae  fenestratae 
exsistunt,  nuclei  item  longiusculi.  Speciei  illius  irregulariter 
striatae,  quam  tunica  media  in  frustis  crassis  ab  initio  offert, 
uihil  amplius  cognosci  potest,  nec  nisi  raro,  aqua,  jodo  vel 
acidis  adhibitis,  restitutio  telae  fieri  potest. 

Quattuor  diebus  interpositis  minus  flocculorum  illorum 
granulatorum,  at  copiam  adipis  glutinosi,  in  globulis  congesti  ani- 
madvertere licet,  qui  globuli  premendo  et  trahendo  in  varias, 
formas  ad  libitum  fingi  possunt.  Quodsi  massam  aethere  tractes, 
adeps  evanescit  nec  nisi  substantia  gelalinae  similis  remanet. 
Restitutio  telae  amplius  effici  non  potest. 

Hebdomade  una  semis  interjecta  telam  invenies  plane 
solutam. 

jO  Solutio  kalina  111.  Solutionis  actione  ineunte  tela 
elasticitatem  suam  amittit , substantia  contrahitur , rigida  et 
fragilis  fit.  1 unica  media  in  frusta  exigua  diffindi  potest,  quae 
frusta  microscopio  subjecta  vides  fragmenta  esse  membranarum 
fenestratarum  vel  aliarum  formationum  epithelialium  sed  omnia 

apparent  obscuriora,  striae  irregulares  quidem  densiores  quam 
in  statu  telae  solito.  Quodsi  aquam  addas,  imago  rnicroscopica 
clarior  fit. 

Acidum  nitricum  colorem  telae  efficit  citrinum  bullulis 
acidi  nitrosi  emergentibus,  kalium  additum  colorem  in  auran- 
tiacum  mutat. 

Alias  mutationes  solutione  kalina  III.  in  tunica  media  fieri 
non  inveni.  Membrana  perseverabat  in  statu  rigoris,  et  formam 
et  cohaerentiam  mensibus  adeo  interpositis  retinebat;  fragilitas 
tamen  eo  usque  processerat,  ut  vel  levissime  tangendo  mem- 
brana in  frusta  exigua  dilaberetur. 

d)  Acidum  sulphuricum.  Membrana  ubi  primum  acidum 
vim  suam  habuit,  colorem  sumit  fuscum  et  vehementer  intumescit. 

Microscopio  subjecta  tela  multo  clarior  et  pellucidior  ap- 
paret, striae  obscurae  magis  altera  ab  altera  remotae  et  numero 
minutae  sunt.  Quodsi  aquam  adhibeas  tela  colore  illo  privatur 
et  pristinum  sumit  paene  colorem,  paullum  contrahitur  et  mi- 
croscopio subjecta  fere  immutata  apparet. 

Horis  viginti  quattuor  interjectis  tunica  media  facile  in 
strata  tenuia  findi  potest,  quae  sub  microscopio  admodum  pel- 
lucida apparent,  striis  irregularibus  tamen  adhuc  sat  bene 
cognoscendis.  I 

Quodsi  acidum  nitricum  telae  inferas,  paullum  contrahitur 
bullulis  acidi  nitrosi  emergentibus  color  nascitur  citrinus.  Kali 
addito  tela  colorem  sumit  aurantiacum. 

Tribus  diebus  interpositis  intumescentia  telae  adaucta  ela- 
sticitas  evanuit  et  substantia  tenax  facta  est.  Microscopio 
subjecta  tela  tam  pellucida  apparet,  ut  interdum  nonnisi  obum- 
bratione opportune  praesentiam  ejus  in  tabula  vitrea  cognosceie 
possis,  quippe  quum  jam  plane  vitreae  membranae,  striarum 
expertes  saepe  in  oculos  incurrunt.  Iu  1»«  membranis  striarum 
expertibus  interdum  contingit,  ut  ope  tegulae  vitreae  impositae 
strias  quasdam  irregulares  crees.  Aliis  locis,  quibus  striae  mani- 

festae  inveniuntur,  adhibita  pressione  striaturam  evanescere  et 
pressione  sublata  dentio  oriri  cernere  licet. 

Diebus  quattuor  interjectus  tumor  telae  magis  etiam  auctus 
est.  _ Micro  scopio  usus  jam  frequentius  membranas  illas  cer- 
nas, quae  prorsus  pellucidae,  interdum  paullum  granulatae  ap- 
parent, sed  non  amplius  striatae.  Inveniuntur  porro  membranae 
illae  jam  a cl.  Jaesche*)  descriptae,  e cellulis  epithelialibus, 
in  longitudinem  protensis,  inter  se  coalescentibus  ortae,  quae 
hic  illic  nucleis  praeditae  apparent. 

Propria  ratione  membranas , quae  fenestratae  dicuntur 
mutatas  inveni.  Striae  in  modum  reticulatum  dispositae,  quibus 
in  statu  recenti  gaudent,  quaeque  iis  nomen:  ^gcftreiftc  Jpnut" 
indiderunt,  omnino  jam  evanuerunt;  evanuit  item  peculiaris, 
quam  alias  observamus  inclinatio  se  ad  margines  convolvendi, 
ut  inde  membranas,  foraminibus  praeditas  in  frustis  laevibus, 
striarum  expertibus  et  prorsus  planis  frequenter  animadver- 
terem. Quodsi  haec  frusta,  striarum  expertia  microscopio  usus 
observes,  videre  licet,  ut,  aqua  paullatim  accedente,  con- 
trahantur et  speciem  striatam  rursus  accipiant;  nec  non  inclina- 
tionem ad  margines  se  convolvendi  reverti  videas. 

Ammonio  vel  kali  addito  tunica  media  tumefacta  contra- 
hitur et  loco  coloris  rubentis  sumit  colorem  ex  gilvo  albidum. 

Microscopio  subjecta  tela  deuuo  apparet  striis  praedita  et 
paene  ad  speciem  pristinam  reducta.  Hebdomade  interposita 
tela  colore  fusco  soluta  est. 

f)  Acidum  nitricum.  Ubi  primum  acidum  vim  suam  ha- 
buit, tela,  bullulis  acidi  nitrosi  emergentibus,  colorem  sumit 
citrinurn,  ad  reliquam  physicam  indolem  parum  mutationis  subit. 

Microscopio  subjecta  tela  propter  colorem  apparet  obscu- 
rior, textura  alioquin  non  mutata. 


*)  Dissertatio  inauguralis  de  telis  epithelial.  in  genere  et  de  vaso- 
rum sanguiferorum  parietibus  in  specie.  Dorpati  Livonor.  MDCCCXLVIi. 
pag.  27.  Tab.  lithographica  fig.  4. 

Quo  (Is  i substantiam  Kali  tractes,  color  telae  aurantiacus 
nascitur,  qui  addito  acido  aliquo  (sive  nitrico,  sive  muriatico, 
sive  acetico)  quin  aqua  agente  evanescit,  Kali  vero  iterato  denuo 
oritur. 

Horis  viginti  quattuor  interjectis,  tela  elasticitatem  penitus 
amisit,  cohaerentia  imminuta  est,  ut  membrana  facilitate  quadam 
in  lamellas  longiusculas  findi  et  praeparari  queat. 

Quodsi  telam  ope  acuum  dilaceratam  analysi  microscopicae 
subjicias,  lamellas  quasdam  parvulas  animadvertere  licet,  quae 
praevalente  dimensione  longitudinali,  variam  ceterum  ostendunt 
formam  et  speciem.  Facile  tibi  persuadere  poteris  lamellas 
illas  nonnisi  particulas  esse  membranarum  epithelialium,  veluti 
assulas,  in  quas  membranae  illae  adhibita  vi  mechanica  dilabuntur. 
Assulae  hae  membranosae,  quamquam  semper  magis  minusve  in  lon- 
gitudinem protractae,  nunc  angustiores  nunc  latiores  apparent,  ple- 
rumque finibus  irregularibus  circumscriptae,  tum  angulis  in  margine 
eminentibus  tum  laciniis  et  fissuris  praeditae;  aliae  foraminibus 
perforatae  sunt,  unde  earum  origo  a membranis  fenestratis  indi- 
catur ; aliae  formam  habent  quasi  furcillatam,  quum  ad  finem 
alterum  fissura  altius  penetranti  dividantur.  Assulae  nunc  striatae, 
nunc  laeves  apparent,  nunc  ad  alteram  partem  striis  praeditae 
sunt,  reliqua  parte  membranam  striarum  expertem  exhibente. 
Observanti  tibi  tum  rudimenta  quoque  membranarum  se  offerunt, 
a cl.  Jaesche* *)  descriptarum,  quae  e cellulis  epithelialibus  natae, 
ad  longitudinalem  cellularum  dimensionem  plicatae  sunt  in  eaque 
directione  facile  findi  possunt,  qua  de  re  tibi  persuadere  poteris 
electis  iis  frustis,  quae  in  margine  scissura  in  directionem  stria- 
rum vergente  praedita  sunt : levi  pressione  tegulae  vitreae  illata 
tum  haud  raro  contingit,  ut  progressum  fissurae  in  directione, 
quam  dixi,  elficias. 

IIoc  loco  etiam  notaverim,  imaginem  telae  microscopicam 
primo  aspectu  similtudinem  quaudam  cum  specie  fibrarum  muscu- 

\ 

larium  organicarum  optica  saepe  referre.  Atque  ea  similitudo 
partim  efficitur  assulis  illis  longiusculis,  si  forte  in  margine 
sitae  sunt,  partim  frustis  quibusdam  membranosis,  quae  striis 
regularioribus  et  marginibus  minus  laeiniatis  praedita  structuram 
fibrosam  imitantur.  Mutationes,  quas  tela  posteriore  tempore 
subit,  nonnisi  ad  consistendam  ejus  pertinent.  De  die  in  diem 
magis  macerata  et  friabilis  fit,  ut  ad  postremum,  mensibus  inter- 
jectis, impulsu  mechanico  minimo,  quin  tactione  sola  in  parti- 
culas parvas  dilabatur. 

Microscopio  autem  usus  prorsus  nihil  posteriore  tempore 
memorabile  animadvertas,  quod  a habitu,  quem  jam  descripsi, 
recedat  et  mensibus  adeo  interjectis  membranosae  illae  assulae 
in  conspectum  veniunt,  quae  e dilapsa  tunica  media  nascuntur. 

Solutio  telae  acido  nitrico  ueutiquam  efficitur. 

£)  Acidum  muriaticum.  Ubi  primum  acidum  vim  suam 
habuit  in  substantia  mutationes  magni  momenti  cernuntur  nullae, 
nonnisi  tumor  exiguus  animadvertitur. 

Microsopio  subjecta  tela  paullo  clarior  apparet,  textura 
non  mutata.  Kali  addito  tela  paulium  contrahitur  et  imago 
microspica  obscurior  fit. 

Quodsi  telam  tractes  acido  nitrico,  colorem  sumit  citrinum 
bullulis  acidi  nitrosi  emergentibus.  Kali  tum  additum  colorem 
mutat  in  aurantiacum. 

Horis  viginti  quattuor  interjectis  tela  paullo  magis  intu- 
muit quam  statim  post  reagens  adhibitum  ; cohaerentia  telae  jam 
multo  laxior  est,  ut  vi  mechanica  quadam  interveniente  in  par- 
ticulas lamellosas  longiusculas  facile  dilabatur. 

Microscropio  utenti  tibi  eadem  phaenomena  se  offerunt, 
quae  tela  acido  nitrico  tractata  observantur,  nec  hac  ratione  sin- 
gulare et  proprium  quicquam  commemorari  potest,  nisi  quod 
particulae  illae  aut  assulae,  in  quas  tela  dilapsa  est,  longiores 
et  regulariores  exsistunt , cujus  rei  causam  molLitien  majorem 
substantiae  esse  dixeris. 

Quod  mutationes  tunicae  mediae  attinet,  vi  acidi  muriatici 
longius  teinpus  agente:  ad  illa  recurrimus,  quae  acidi  nitrici 
propria  esse  diximus,  quum  ratio  telae  reliqua  in  utroque  acido 
differentias  memorabiles  nullas  afferat. 

I 

b)  Ligamentum  nuchae. 

a)  Solutio  Jcalina.  1.  Mutationes,  quas  solutio  kalina  l. 
in  ligamento  nuchae  efficit  tum  ut  primum  adhibita  est,  tum 
postquam  diutius  vim  suam  habuit,  exigui  tantum  momenti  sunt. 

Substantia  paullutn  tantum  intumescit  et  paullo  mollior  fit, 
color  mutationem  nullam  ostendit. 

Microscopio  subjecta  tela  paullo  clarior  apparet , fibrae 
elasticae  admodum  distinctae  et  accuratis  finibus  praeditae  sunt 
paulloque  latiores  quam  in  statu  primitivo. 

Quodsi  acida  in  telam  inferas,  paullum  contrahitur  et  mi- 
croscopio subjecta  spefciem  refert  primitivam.  Acido  abundante 
tela  denuo  idque  vehementius  quam  antea  intumescit ; microsco- 
pio subjecta  clara  admodum  apparet,  fibraeque  aliquanto  latio- 
res quam  antea  cernuntur. 

* 

Acidum  nitricum  telae  colorem  efficit  citrinum  el  substan- 
tiam in  acidum  xanthoproteinicum  mutat,  id  quod  color  auran 
tiacus,  kaii  addito  ortus,  indicat. 

/1)  Solutio  lcalina  II.  Tumor  telae  jam  paullo  post  ad- 
hibitam solutionem  major  exsistit,  quam  in  solutione  kalina  1. , 
colore  non  mutato. 

Microscopio  utenti  tibi  fibrae  elasticae  clariores  et  mirum 
quantum  latiores,  quam  in  statu  solito  apparent,  finibus  tamen 
accuratis  praeditae. 

Acidis  additis  substantia  contrahitur  et  microscopio  sub- 
jecta habitum  refert  primitivum.  Copia  major  acidorum  efficit. 

nt  tela  contracta  rursus  intumescat. 

Acidum  nitricum  eodem  modo  agit,  ut  in  solutione  kalina  I. 

exposui. 

Diebus  sequentibus  tumor  teiae  sensim  augetur,  massa 
inde  fit  pellucida  et  fibrillae  facile  et  facile  magis  separari  possunt. 
Sub  microscopio  fibrillae  elasticae  usque  ad  quintum  diem, 
etiamsi  valde  tumefactae,  adhuc  bene  distingui  possunt  acidis- 
que agentibus  paene  ad  crassitudinem  solitam  contrahuntur. 
Quinto  die  tela  apparet  gelatura  pellucida,  quae  pariter  in  omnes 
partes  facile  dividi  potest;  microscopio  subjecta  nullas  prodit 
fibrillas  ne  acidis  quidem  additis ; restitutio  telae  igitur  non 
amplius  fieri  potest. 

Sexto  die  microscopio  usus  nonnisi  guttulas  adipis  videbis; 
ligamento  perfectissime  soluto. 

y ) Solutio  kalina  III . Tela,  ubi  primum  reagens  vim  suam 
habuit,  pauilum  contrahitur,  elasticitatem  amittit  a<r  rigiditatem 
quandam  fragilitatemque  sumit,  ut  fibrae  praeparando  facile  in 
fragmenta  parva  diffindantur  nec  aeque  bene  aliae  ab  aliis  se- 
jungi queant. 

Microscopio  subjecta  tela  apparet  obscurior,  fibrae  tenuio- 
res, quam  in  statu  solito.  Aqua  addita  substantia  pauilum  in- 
tumescit et  imago  microscopica  elarior,  fibrae  elasticae  rursus 
latiores  fiunt. 

Idem  evenit,  ubi  telam  acidis  tractaveris.  Acidum  nitrieum 
eundem  in  telam  habet  effectum  ut  in  solutione  kalina  utraque 
alia.  Solutio  kalina  III.  mutationes  telae  affert  nullas  amplius, 
nisi  quas  descripsi.  Tela  ubi  gradum  certum  contractionis  et 
fragilitatis  nacta  est,  per  hebdomades  in  eodem  statu  manet. 

dj  Acidum  sulphuricum.  Ligamentum  paullo  post  acidum 
adhibitum  colorem  sumit  rubidum  et  vehementer  intumescit. 

Microscopio  usus  fibras  distincte  cognosces,  sed  multo 
clariores  et  latiores,  quam  in  statu  normali. 

Aqua  vel  ammoniaco  additis  fibrae  nitorem  rubentem  per- 
dunt et  species  microscopica  ad  primitivam  accedit. 

Acidum  nitrieum  telae  colorem  rubidum  efficit  gilvo  simi- 
lem et  kalium  tum  additum  substantiae  colorem  mutat  in  au- 
rantiacum. 

Horis  viginti  quattuor  interjectis  tela  magis  etiam  intumuit, 
ut  fibrae  microscopio  subjectae,  duplo  crassitudinis  suae  tume- 
factae apparent.  Addito  ammoniaco  tamen  eliarntum  species 
telae  normalis  restitui  potest. 

Reliquae  mutationes  telae,  acido  sulphurico  effectae  in  eo 
constant,  quod  de  die  in  diem  magis  intumescit. 

Die  sexto  ad  summum  intumescendi  gradum  pervenit ; co- 
haerentia telae  infirmissima. 

Microscopio  subjecta  apparet  admodum  pellucida,  fibrae 
tamen  passim  cognoscuntur. 

Die  septimo  ope  microscopii  nulla  fibrarum  vestigia  dete- 
gas, tela  ammoniaco  adhibito  non  amplius  restituitur,  soluta 
est,  colore  fusco. 

e)  Acidum  nitricum.  Tela,  bullulis  acidi  nitrosi  emergen- 
tibus tingitur  colore  citrino  ; quod  reliquam  attinet  physicam  in- 
dolem nullas,  ubi  primum  acidum  vim  habuit,  mutationes  memo- 
ratu dignas  exhibet. 

Microscopio  usus  speciem  fibrarum,  excepto  colore  citrino 
invenias  a primitiva  non  recedentem. 

Kalium  additum  telae  colorem  tribuit  illum  aurantiacum , 
qui  eodem  modo  hic  ut  in  aliis  telis,  quas  tractavimus,  acidis 
additis  removeri,  iterato  kali  restitui  potest. 

Diebus  sequentibus  mutationes,  quas  tela  subit  in  eo  con- 
stant, ut  majorem  adipiscatur  mollitiem  specie  microscopica  fibra- 
rum elasticarum  eadem  manente. 

Quattuor  diebus  interpositis  cohaerentia  telae  tam  exigua 
est,  ut  vi  mechanica  illata  facillime  in  frusta  parva  dilabatur 
et  premendo  in  pulverem  pulti  similem  elidi  queat. 

Quodsi  telam,  pressione  quam  fieri  potest  cautissime  vitata, 
microscopio  subjicias,  hic  illic  fibrae  elasticae  satis  bene  cognosci 
possunt,  nec  tamen  nisi  brevia  fragmenta  earum  animadvertas. 
Crassitudo  fibrillarum  mansit  immutata. 

Quinque  diebus  interjectis  tota  fere  substantia  in  pulverem 

homogeueum , pulti  similem  dilapsa  est,  ut  microscopio  usus 
nulla  fibrarum  vestigia  invenias. 

Acidum  muriaticum.  Tela  protenus,  ubi  primum  acidum 
vim  suam  habuit,  vehementissime  intumescit,  colore  non  mutato. 

Microscopio  subjecta  tela  apparet  admodum  clara  ; fibrae 
paene  altero  tanto  latiores  sunt,  quam  in  statu  solito;  ammo- 
niaco  addito  contrahuntur  et  ad  crassitudinem  primitivam  re- 
ducuntur. 

Quodsi  substantiam  acido  nitrico  tractes,  tingitur  citrina 
et  in  acidum  xanthoproteinicum  mutatur. 

Horis  bis  vicenis  quaternis  interjectis  substantia  offert  spe- 
ciem gelatinae  pellucidae. 

Microscopio  usus  fibras  elasticas  etiaintum  cognoscas,  sed 
latitudo  earum  triplo  aucta  \ ainmoniaco  addito  tamen  ad  crassi- 
tudinem normalem  reduci  possunt. 

Tribus  diebus  interjectis  tela  colore  gilvo  soluta  est;  mi- 
croscopio usus,  jodo  addito,  hic  illic  flocculos  tantum  subtiliter 
granulatos  cognosces. 


\ 


Pars  II.  Summa  eorum,  quae  ex  observa 
tionum  serie!  concludi  possunt. 


Communicatis  jam  omnibus  ac  singulis  quae  observationi- 
bus  institutis  animadverterim,  in  altera  hac  dissertationis  meae 
parte  primum  summam  quandam  judicii  de  habitu  telae  faciendi 
rationem  chemicam  et  physicam  respiciens  proponam  ; tum  muta- 
tiones histologicae  reagentibus  adhibitis  effectae  quemnam  usura 
ad  accuratiorem  cognitionem  texturae  normalis  telarum  habeant, 
considerabo,  denique  singula  quaedam  quibus  a cl.  Donders 
sententia  recedam,  afferam. 


A.  Conspectus  mutationum|  telarum,  quoad 
rationem  chemicam  et  indolem  physicam. 

/ 

Quum  rationem  stoechioinetricam , qua  telae  supra  memo- 
ratae cum  acidis  et  alcalibus  junguntur,  nondum  plane  perscru- 
tati simus  nonnisi  de  effectibus  quibusdam  chemicis,  a nobis 
observatis  in  universum,  hoc  loco  disseremus. 

Atque  hac  ex  parte  primum  illa  quaestio  magni  momenti 
est,  quae  solutionem  telarum  reagentibus  tractatarum  spectat. 

Omnium,  quae  adhibui,  reagentium,  acidum  sulphuricum  et 
solutionem  kalinam  II.  (10  p.  1.)  maxime  delentia  esse  cognovi. 

Acido  sulphur  ico  injectae  telae  omnes  solvuntur  ; tela  con- 
junctiva intra  hebdomadem,  musculi  transverse  striati  paucis 
diebus  interjectis,  item  fibrae  musculares  organicae,  tunica  me- 
dia octo  diebus,  ligamentum  nuchae  hebdomade  praeterita. 


Iu  strutione  halina  II.  (10  p.  C.)  tela  conjunctiva  hebdomade 
interposita  perfecte  soluta  est,  ligamentum  nuchae  sex  diebus, 
tunica  media  decem  fere  vel  duodecim  diebus  solvuntur.  Fibrae 
musculares  on^aanimue  nAt  «jsLtgnwj&ie  longe  celerrime  delentur, 
ita  ut  librarum  muscularium  transverse  striatarum  nonnisi  glo- 
bulos exiguos,  fibrarum  autem  muscularium  laevium  nonnisi  floccos 
subtiliter  granulatos  relictos  esse,  reperias. 

Acida  nitricum  et  muriaticum,  item  solutio  kalina  1 (1  p.  C.) 
ad  telas  solvendas  vim  habuerunt  minimam  ; nam  et  tela  con- 
junctiva et  musculi  striati  et  non  striati,  nec  non  membranae 
epitheliales  tunicae  mediae  vasorum,  adeo  mensibus  interpositis, 
maximam  partem  rationes  structurae  suae  immutatas  ostende- 
runt. Ligamentum  nuchae  tantum  in  acido  muriatico  jam  paucis 
diebus  prorsus  solvitur  et  in  acido  nitrico  hebdomade  praeterlapsa 
in  pulverem  pulti  similem  mutatur. 

Acidi  acetici  vim  exiguam  ad  solvendas  substantias  orga- 
nicas esse,  jam  constat ; id  quod  ea  re  quoque  a me  confirmari 
potest,  quod  tela  conjunctiva,  quae  anno  uno  dimidiatoque  vim 
ejus  experta  erat,  solutionis  expers  mansit.  Solutioni  kalinae 
III.  (50  p.  C.)  membranae  epitheliales  tunicae  mediae  et  liga- 
mentum nuchae  resistunt , fibrae  tamen  musculares  non  striatae 
et  transverse  striatae  jam  paucis  diebus  interjectis  in  globulos 
ac  granula  dilabendo  abeunt,  item  tela  conjunctiva  post  paucos 
dies,  granulis  et  granulatis  floccis  remanentibus  solvitur. 

Respicientibus  nobis,  quomodo  telae  singulae  ad  agentia 
se  habeant  et  quaerentibus,  quae  facilius,  quae  difficilius  sol- 
vantur, tela  conjunctiva,  fibrae  musculares  striatae  et  non  striatae 
inter  omnes  quam  facillime  deleri  reperiuntur , nam  agentium 
sex  chemicorum,  quae  adhibui,  tria  solutio  kalina  II.  (10  p.  C.) 
solutio  kalina  III.  (50  p.  C.)  et  acidum  sulphuricum  solutionem 
effecerunt ; tunica  vero  media  difficillime  solvitur,  quippe  quae 
tantum  solutione  kalina  II.  et  acido  sulphurico  deletur. 

De  reagentium  vi  solvendi  praeterea  hoc  monendum  erit, 
effectum  kafi , sicut  in  solutionibus  diversae  concentrationis  ad- 

hibitum  est,  nequaquam  differentias  prodidisse  concentrationis 
gradui  respondentes;  nam  solutione  kalina  II.  (10  p.  C.l)  omnes 
telae  optime  solvebantur  at  contra  solutioni  kalinae  III.  (50  p.  C.) 
quamvis  multo  majorem  kalL  quantitatem  continenti,  et  tunica 
media,  et  ligamentum  nuchae  restiterunt. 

Ex  observationibus  nostris  gravissimum  hoc  elucet  muta- 
tiones, telarum  ope  quorundam  chemicoruin  agentium  effectas, 
aliis  agentibus  adhibitis,  quodam  modo  tolli  posse. 

Omnes  enim  telae,  acido  acetico  vel  sulphurico,  vel  mu- 
riatico tractatae,  quo  tempore  nondum  plane  deletae  et  solutae 
sunt  solutione  vel  kalina,  vel  ammoniaca  ita  restitui  possunt, 
ut,  microscopio  quidem  in  usum  vocato  speciem  referant,  quam 
a normali  vix  differre  dixeris.  Eundem  quidem  effectura  in 
telam,  acidis  tractatam,  aqua  quoque  habet,  modo  in  abluendo 
et  elavando  perseveres. 

Contra  ea  idem  acidis  additis  effici  potest,  ubi  telae  antea 
solutionibus  kalinis  tractatae  sunt.  Sed  aquae  ope  hoc  loco  telam 
ut  restituas  frustra  labores,  imo  substantia,  quae  solutione  kalina 
III,  (50  p.  c.)  tractata  est,  aqua  addita  vehementius  intumescit, 
et  tela,  quae  in  solutionibus  kalinis  1.  (I  p.  c.)  et  II.  (10  p.  c.) 
sita  fuit  aqua  addita  nullum  in  modum  conspicuum  mutatur. 

Discrimen  maximi  momenti  inter  acidum  nitricum  et  reliqua 
acida  quod  ad  chemicam  pertinet  reactionem  jam  nobis  se  offert. 
Acido  nitrico  enim  omnes  telae  a nobis  indagatae,  tela  conjunc- 
tiva, musculi,  tunica  media  et  ligamentum  nuchae,  eum  singu- 
larem in  modum  mutantur,  ut  acido  nitroso  inde  emergente,  sub- 
stantia efficiatur,  quae  ammoniaco  vel  kali  conjuncta  colorem 
magis  minusve  aurantiacuin  induit , nec  non  acidum  vocatur 
xanthoproteinicum. 

Hunc  effectum  acidi  nitrici  non  solum  tum  observavi,  ubi 
recta  et  nullo  alio  agente  interposito  in  telas  id  acidum  infudi, 
sed  etiam  ubi  telae  jam  ante  quo  alio  agente  tractatae,  quin 
ubi  per  tres  quatuorve  horas  aqua  vel  acido  acetico  coctae  erant. 

Item  nec  mutatio  substantiae  chemica , quae  acido  nitrico 

semel  effecta  est,  reagentibus  paullo  post  adhibitis  tolli  potest, 
nam  color  aurantiacus  adhibito  kali  semper  oritur,  etsi  antea 
substantiam  in  acidum  xanthoproteinicum  mutatam  aliis  acidis 
tractes. 

Mutationes  telarum  physicae  ad  amplitudinem,  consistentiam 
et  colorem  pertinent. 

Telas  ampliores  et  magis  minusve  intumescendo  crassiores 
fieri  videmus,  ubi  solutione  kalina  I.  et  II.,  acido  sulphurico, 
acido  acetico  tractantur,  quin  acido  muriatico  eadem  vis  inest, 
Inprimis  solutionis  11.  (10  p.  C. ) et  acidi  sulphurici  hic  agendi 
modus  proprius  est,  quem  in  omnes  telas  pariter  habebant; 
acidi  muriatici  effectus  ille  nonnisi  in  ligamento  nuchae  con- 
spicuum in  modum  animadverti  potest. 

Ubi  primum  tela  intumuit,  una  plerumque  consistentiam 
nanciscitur  tenacem,  gelatinae  similem;  simul  telarum  quarun- 
dam,  velut  telae  conjunctivae  et  tunicae  mediae  proprium  illud, 
quod  in  elementa  fibrosa  dividi  possunt,  vel  minuitur,  vel  tolli- 
tur; in  aliis  contra  telis  velut  in  fibris  muscularibus  striatis  et 
organicis  hoc  etiamtum  locum  habet,  quin  imo  adhibitis  reagen- 
tibus etiam  facilius  quam  antea  dividi  et  seperari  queunt. 

Solutio  kalina  III.  oppositum  effectum  habet  in  telas  ; hac 
enim  adhibita  substantiae  contrahuntur  et  simul  rigiditatem 
quandam  ac  fragilitatem  sumunt.  Hoc  quoque  loco  observatum 
est , frustra  operam  impendere,  qui  telam  conjunctivam  et  tuni- 
cam mediam  in  fibrillas  aut  elementa  fibrosa  dividere  tentet ; 
contra  in  fibris  muscularibus  striatis  et  imprimis  in  levibus  eadem 
illa  elementa  facile  separari  posse. 

Ubi  acidum  muriaticum  diutius  adhibetur,  substantiae  ple- 
rumque valde  emollescunt  et  facile  conteri  possunt ; acido  nitrico 
vero  magis  fragiles,  rigidae  fiunt. 

Quod  ad  colorum  mutationes  attinet,  quae  telae  subeunt, 
nonnisi  effectus  acidorum  nitrici  et  sulphurici  commemorandus 
est,  ac  notandum  omnes  telas  acido  nitrico  adhibito  magis 


roinusve  citrinum  colorem  sumere,  acido  contra  sulphurico  eas- 
dem quandoque  rubenti,  in  fuscum  transeunte  colore  affici. 

Solutiones  kalinas,  item  acida  muriaticum  et  aceticum  telis 
colorem  peculiarem  tribuunt  nullum. 

B.  Quae,  ad  accuratiorem  texturae  cogni- 
tionem agentibus  chemicis  adhibitis 
redundent. 

Microcbemicae  investigationes  telarum  quemnam  usum  ha- 
beant et  quae  subsidia  quaestionibus  histologicis  parent,  a cel. 
Donders*)  ad  haec  quatuor  capita  refertur: 

r/j3unddjfl  gelaitgt  nunt  I)tecburc^  ufc^t  felten  ju  einer  genatteit 
^enntntp  beu  $orm  unb  ber  anatomifd)ett  .Bufamntenfe^ung^  et  hujus 
rei  causa  ungues  et  vaccae  cornu  atfert,  in  quibus,  ubi  post 
effectum  solutionis  kalinae  saturatae,  aqua  tractata  sunt  cellulae 
nucleis  praeditae  egregie  conspiciuntur , praeterea  contendit 
cellulae  et  nucleos  in  corpusculis  ossium  cognosci  posse,  quum 
cartilaginem  longius  tempus  acido  muriato  diluto  maceratam, 
et  per  quinque  horas  in  solutione  kalina  servatam,  tandem 
aqua  tractes. 

»|!roettcn3  erf)alt  runit  Ijterburrf)  bcftimmfe  (Styaracfere  fiir  nerfdjtc* 
fccne  ©emettfarfonnen , beren  £>ingnofc  ofpte  btc  SCmuenbmtg  ber  9Jea* 
gentien  oft  jroeifetfjaft  bteibt." 

IIoc  loco  auctor  ad  diversum,  quem  putat,  habitum  telae 
conjunctivae,  fibrarum  muscularium  laevium  et  fibrarum  elastica- 
rum, ubi  acido  nitrico  tractantur  respicere  videtur  (aciduin 
xanthoproteinicum ).  Commemorat  quoque  se  sibi  via  micro- 
chemica  persuasisse,  fibras  nervorum,  quas  Bidder  et  Volk- 


*)  £olIdnbifd)e  SSeitrdge  ben  anatomifdjen  unb  pb^ftologifdben  SBiffen: 
fd)aften,  berauSgegebcn  uon  Dr.  3.  non  SDccn,  Dr.  g.  (5.  BonberS  unb 
Dr.  3ac.  931  olc f d) ott.  Utrcdjt  unb  SDiiffelborf  184(1.  33b.  I.  £eftl.  pag.  50. 

mann  pro  sympathicis  habent  et  fibras  nervorum  cerebrospi- 
nalium easdem  esse. 

r/3)ritte«3  btetet  utf«  bie  mifrodjemtfc&e  llnterfudjung  in  etnigen 
galle»  Sftittet  an  Die  £anD,  Die  SBeftanfctfjeile  Beftimmter  ©ementar* 
formen  ifolirt  3»  ec^alten  unb  fte  auf  biefe  2Seife  in  gropeeer  ffltenge 
git  fammeltt , um  fte  einer  naljern  djcmtfdjen  Unterjuc^ung  «nb  Det 

@lementatanah;fc  ju  uittenuerfen." 

Ilie  Donders  lectorem  ad  observationem  ab  eo  ipso 
factam  relegat,  fibras  elasticas,  quae  exempli  gratia  in  parieti- 
bus vasorum  sanguiferorum  inveniuntur,  ope  kali  facile  exhiberi 
posse,  reliquis  structurae  elementis  solutis. 

f/2sierten$  roerben  rotr  burdj  biefe  llntcrfudmng  btsnmle»  in  Dett 
©tanb  gefegt,  ana  Det  9beacttoit  ciitcr  ©runbfotm  mit  groperet  oDer 
getingeret  ®af)tfd)einlid)fcit  unmittelBat  auf  if;re  Bufamntenfc^ung  ju 
fdjltejjen." 

Assentienti  jam  mihi  his,  quae  Donders  dixit,  quaestio- 
nes microchemicas  magni  momenti  esse,  magnumque  investiga- 
tionibus histologicis  usum  afferre,  tamen  quum  mutationes  tela- 
rum specie  microscopica  factas,  diversum  in  modum  interpretari 
et  intelligere  liceat,  negandum  est  prohiberi,  quominus,  de 
textura  normali  sententiam  laturi,  in  errores  incidamus.  Atque 
hac  ex  parte  moneam,  res  illas  ipsas,  quas  Joco  exemplorum 
et  documentorum  Donders  affert  ad  illa  quatuor  comprobanda, 
quae  supra  memoravimus,  nequaquam  rationibus  idoneis  confirma- 
tas et  stabilitas  esse.  Jam  quum  dicat,  fibrillas  sympathicas  (Hidd. 
et  V olk.),  et  fibrillas  nervorum  cerebrospinalium,  ubi  kali  vel  acido 
acetico  concentrato  et  aethere  tum  addito  tractentur , eodem 
modo  se  habere  atque  unas  easdemque  esse  inde  concludat; 
mihi  contra  etsi  fibrarum  muscularium  laevium  et  transverse 
striatarum  habitum,  adhibito  kali,  omnino  parem  animadverterim, 
nequaquam  inde  concludi  posse  videtur,  fibras  musculares  laeves 
et  transverse  striatas  pro  telae  elementis  plane  iisdem  habendas 
esse;  nara  ubi  judicium  rei  ad  mutationes  solas,  chemicis  rea- 
gentibus eflectas  retuleris,  etiam  telam  conjunctivam  et  cartila- 

ginem  eadem  esse  statuere  debebis,  qu:ppe  quae  cocta  utraque 
in  collam  mutata  transeat. 

Ad  alias  res  a Donders  commemoratas,  quas  falsas  esse 
censeo,  paullo  post  revertar;  jam  de  summa  eorum  exponere 
aggrediar  quae  ex  observationibus  meis  ducta  ad  accuratiorem 
texturae  singularum  telarum  cognitionem  conferre  videantur. 

Tela  conjunctiva.  A prof.  cl.  Reichert,  quaestionibus  • 
institutis  histologicis  et  embryologicis  texturam  telae  conjunctivae 
ita  monstratam  esse  constat,  ut  diceret  strias  illas  obscuras, 
quas  microscopio  adhibito  cernimus,  imaginem  opticam  non  ele- 
mentorum fibrosorum,  aliquorum,  alterius,  juxta  alterum  sitorum, 
sed  potius  plicarum , vel  rugarum  esse ; quod  vero  trahendo 
telam  et  distorquendo,  elementa  fibrosa  exhibere  posses,  id  inde 
fieri,  quod  substantia  conjunctiva  dividuitate  propria  in  dire- 
ctionem striarum  gaudet. 

Cl.  Reichert  in  relatione  anniversaria  (3)tullet’3  SCrdjtt) 
1847.  Reber  bie  Seiftimgeit  bcc  miftoffoptfcfjen  Sfnatomie.)  jam  docuit, 
mutationes , quas  in  tela  conjunctiva  cerneremus , ubi  acido 
acetico  tractata  esset,  adversari  ac  repugnare,  quominus  ele- 
menta quaedam  fibrosa  sumamus,  quae  jam  praeformata  et  ab 
initio  sejuncta  exsisterent. 

Ad  observationes  meas  provocans  ea  tantum  in  memoriam 
revocaverim,  quae  in  tela  conjunctiva  apparuerunt,  ubi  solutione 
kalina  11.  tractatur;  inde  enim  facile  colligi  et  demonstrari  po- 
terit, texturam  fibrosam  nec  esse,  nec  esse  posse.  — Vidimus 
telam  vehementer  intumescere,  et  in  massam  mutari  pellucidam, 
hyalinam,  nec  elementa  fibrosa  exhibendi  potestatem  ullam  fuisse, 
quippe  quae  massa  nonnisi  in  frusta  irregularia  dividi  posset. 
Microscopio  in  auxilium  vocato  striarum  quovis  vestigio  sublato, 
striae  tantum  tenues  massam  in  partes  diversas  trahendo  elfici 
poterant. 

Quodsi  jam  sumpseris  substantiam  conjunctivam  ex  ele- 
mentis fibrosis  constare,  phaenomena  illa,  de  quibus  exposui, 
inde  tantum  explicari  poterunt,  quod  fibrillae  ellectu  chemico 

in  continuum  quoddam  liquescendo  quasi  transierint,  id  quod 
haud  facile  concordare  dixerim  cum  observatione  illa,  speciem 
striatam  amissam  tibi  rnicroscopio  utenti,  ubi  acida  addideris, 
restitui. 

At,  ubi  sententiam,  quam  Reichert  de  textura  telae 
conjunctivae  protulit,  secuti  erimus,  facilis  ac  prompta  illorum 
phaenomenorum  erit  expeditio.  Etenim  facile  intelligitur , ut 
ex  altera  parte,  ubi  effectus  reagentis  tumefacientis  tollitur, 
substantia  conjunctiva  contrahatur,  et  plicae  redeant  simulque 
species  striata  rnicroscopio  tibi  utenti  in  oculos  incurrat. 

Sicut  efficientia  tumefaciente  reagentium  chemicorutn  sen- 
tentiam cl.  Reichert  de  telae  conjunctivae  textura  veram  esse 
comprobatur;  sic  quoque  mutationibus  confirmatur,  quas  tela, 
ubi  solutione  kalina  III.  tractatur,  subit.  Quum  enim  substantia 
conjunctiva  rigidam  consistentiam  sumpserit,  in  elementa  fibris 
similia  dividi  non  potest;  et  frusta,  quae  adminiculis  mechanicis 
adhibitis  obtinentur,  si  formam  eorum  consideraveris,  se  nonnisi 
vi  mechanica  originem  traxisse',  nec  vero  elementa  texturae  jain 
praeformata  esse,  manifesto  produnt.  Species  tamen  microsco- 
pica  telae  striata  illa  hoc  in  casu  non  amittitur.  Et  sane  hoc 
loco  est,  cur  mireris,  quod  in  tela  conjunctiva  rigescenti  fibril- 
las exhibendi  potestas  sublata  esset,  quum  contra  in  ligamento 
nuchae  eadem  sub  conditione  hoc  non  accidere  ex  observationi- 
bus nostris  innotescat.  — Fibrillas  igitur  telae  conjunctivae  ex- 
stare jure  meritoque  negaveris. 

Denique  quod  ad  habitum  telae  attinet,  ubi  reagentia  che- 
mica  adhibita  sunt,  monuerim  omnes  substantias  cheinicas  telas 
tumelaciendo  pellucidiores  ac  clariores  reddentes,  etiam  nucleos 
et  fibras  spirales,  si  quae  adsunt,  in  lucem  producere  atque 
oculis  subjicere. 

Tela  muscularis.  Histologia  telae  muscularis,  et  prae- 
cipue fibrarum  muscularium  laevium  respecta , quaestionum  no- 
sti um  exitus  magni  momenti  est.  Primum  comparantibus  nobis, 
qui  fuerit  exitus,  ubi  agentia  chemica  diversa  in  utrumque  ge-1 

nus  fibrarum  vim  suam  habuerint,  persuasum  erit,  habitum 
earum  mirum  in  modum  multis  locis  congruere,  Velut  post 
effectum  solutionis  kalinae  III.  species  microscopica  fibrillarum 
muscularium  transverse  striatarum  et  laevium  tantam  habet  simili- 
tudinem, ut,  nisi  illae  transverse  striatae  in  fasciculos  collectae 
appareant,  alteras  ab  alteris  vix  discernere  possis. 

Atque  haec  congruentia,  id  quod  etiam  magni  ponderis 
esse  contenderim,  eo  quoque  pertinet,  ut  fibrillae  musculares 
utriusque  generis  in  globulos  exiguos  dilabantur.  Phaenomenon 
hoc  jam  a nonnullis  observatum  est,  in  tela  musculari  putre- 
dine affecta,  unde  fibrillarum  formam  varicosam,  easque  ipsas  e 
globulis  exiguis  compositas  esse  concluserunt,  in  eaque  re  cau- 
sam striarum  transversarum  invenisse  sibi  visi  sunt. 

Recentissimis  temporibus  observationes  quaedam  de  genesi 
telae  muscularis  factae,  illi  sententiae  magnopere  repugnant  et 
fidem  faciunt,  strias  transversas  a decursu  fibrillarum  undulato 
originem  ducere.  Jam  quod  fibrae  musculares  pariter  laeves 
ac  striatae  in  globulos  dilabuutur,  hoc  manifesto  quidem  osten- 
dit, non  in  globulis  illis  causam  striarum  sitam  esse. 

Fibrillarum  muscularium  striatarum  et  laevium  habitus 
congruens,  quem  memoravi,  documentum  deinde  afferunt  ad 
sententiam  cl.  Holst*J  et  cl.  Reichert  comprobandam,  quam 
observationibus  de  evolutione  fibrillarum  muscularium  institutis 
confirmare  studuerunt,  non  fasciculos  primitivos  sic  dictos,  sed 
vero  fibrillas  in  iis  contentas  fibris  muscularibus  laevibus,  ut 
elementa  histologica,  respondere. 

Aliud  observationibus  meis  petitum  ad  faciliorem  fibrarum 
muscularium  cognitionem  spectat. 


*)  Dissertatio  inauguralis  de  structura  muscidorum  in  genere  et  an- 
nulatoruin  musculis  in  specie  observationes  microscopicae.  Dorp.  IMO. 

Saepe  difficillimum  esse  constat,  ut  fibras  musculares  laeves, 
quae  iu  statu  solito  alterae  ab  alteris  non  facile  separari  pos- 
sunt, a tela  conjunctiva  et  a membranis  epithelialibus  in  plicas 
se  componentibus  dignoscamus. 

Subsidia  mechanica,  quibus  utimur  ad  fibras  musculares 
separandas  in  telis,  quas  supra  memoravi,  quum  massa  facile 
dividi  possit,  efficiunt,  ut  frusta  exhibeas,  quae  interdum  fibris 
muscularibus  laevibus  mirum  in  modum  similia suut.  Tanto  plu- 
ris faciendum  est,  quod  acida  nitricuin  et  muriaticum  subsidia 
sunt,  quibus,  ut  observationem  meae  docuerunt,  fibrae  musculares 
organicae  peculiariter  mutatae,  in  tam  clara  luce  ponantur,  ut 
a tela  conjunctiva  et  membranis  epithelialibus  tunicae  mediae, 
facile  dignosci  possint. 

Agentibus  his  chemicis,  quae  modo  memoravi,  adhibitis 
fibrae  musculares  laeves  nou  solum  facilius  separari  ac  sejungi 
possunt,  sed  etiam  finibus  accuratioribus  circumscribuntur  et 
undulatum  ac  spiralem  tenorem  sumunt.  Species  inicroscopica 
inde  tam  peculiaris  fit  et  insignis,  ut  in  telis,  quas  alioquiu 
lacile  musculos  laeves  esse  censeas,  ne  simile  quidem  quidquam 
reperiatur. 

Habitus  fibrarum  muscularium  laevium,  id  quod,  histologiae 
ratione  habita,  haud  levis  momenti  est,  in  eam  quoque  nos  ad- 
ducit sententiam,  ut  credamus,  tenore  fibrarum  undulato  ima- 
ginem microscopicam  striaturae  transversae  facile  oriri  posse , 
siquidem  hac  ratione  ac  via,  ut  sapra  p.  16  exposuimus,  fibrae 
musculares  laeves  speciem  microscopicam  fibrarum  muscularium 
transverse  striatarum  insectorum  sumunt.  Qui  igitur  strias  trans- 
veisas  iasciculorum  primitivorum  eadem  de  causa  ortas  esse 
dicunt , eorum  sententia  hac  observatione  confirmatur. 

Keagentibus  substantiam  muscularem  tumefacientibus  ac  de- 
lentibus bic  quoque,  fibrae  spirales,  quae  agentibus  chemicis  magis 
resistunt,  in  conspectum  veniunt.  Item  fere  ubicunque  substantia, 
leagentibus  chemicis  adhibitis,  intumescit  et  illustrior  fit,  nuclei 
cellularum  apparent,  quod  praecipue,  solutionibus  kaliuis  adlii- 

Mfis,  observatur.  Nuclei  illi  plerumque  in  vaginis  fasciculorum 
primitivorum  apparent  nec  certo  definiri  potest,  nuin  etiam 
inter  fibrillas  siti  reperiantur. 

Tunica  media.  Ad  texturam  tunicae  mediae  accuratius 
cognoscendam,  quod  in  statu  normali  non  exiguae  difficultatis 
est,  reagentia  chemica  in  auxilium  vocata  non  parum  contulerunt. 

Atque  hic  successus  inprimis  ei  rei  tribuendus,  quod,  rea- 
gentibus ch  emi  cis  adhibitis  , ex  hac  parte  membranae  facillime 
alterae  ab  alteris  sejungi  possunt,  unde  frusta  subtilia,  analjsi 
microscopicae  maxime  idonea  parantur;  altera  vero  ex  parte 
striae  obscurae  subtiliores  et  crassiores,  quae  num;  regulares, 
nunc  irregulares,  nunc  reticulatae  inveniuntur,  tela  intumescente, 
prorsus  vel  ex  parte  evanescunt  et  tolluntur. 

l>e  structura  tunicae  mediae  arteriarum  duas  constat  ferri 
nunc  sententias  sibi  oppositas.  Henle  contendit,  in  tunica 
media  praeter  retia  fibrosa  et  membranas  fenestratas  et  striatas 
inveniri  etiam  fibras  musculares  laeves;  cl.  prof.  Reichert 
contra  auctore,  nec  non  secundum  observationes  a Jaesche 
institutas  nonnisi  formationes  epitheliales  diversos  evolutionis 
gradus  nactae  in  ea  reperiuntur,  exiguo  vestigio  substantiae  con- 
junctu ae.  Atque  harum  formationum  epithelialium  hae  nomir 
nantur?  membranae  epitheliales,  granulis  ovatis  praeditae,  tum 
membranae  pellucidae  ad  vitri  similitudinem,  membranae  deni- 
que fenestratae,  quae  iu  vasis  sangitiferis  bovis  aitiorem  evalu- 
tionis  gradum  nanciscuntur  et  retia  fibrosa,  quae  dicimus,  fiunt. 

Quodsi  meis  observationibus  quid  tribuendum  est,  in  tunica 
media  fibras  musculares  leves  exsistere  prorsus  negaverim,  quum 
acido  et  nitrico  et  muriatico  adhibito*  duobus  reagentibus  certis- 
simis et  minime  dubiis  ad  fibras  musculares  laeves  discernendas 
ac  dignoscendas,  nullum  earum  vestigium  repertum  sit. 

Acido  nitrico  vel  muriatico  adhibito,  quo  in  fibris  muscu- 
laribus laevibus  habitus  ipsarum  morphologicus,  tenore  undulato 
maxime  peculiaris  in  conspectum  venit,  in  tunica  media  obser- 
vatum est,  membranam,  vi  mechanica  aliqua  interveniente,  in 

particulas,  quasi  assulas,  formae  maxime  diversae  dilabi.  Eae 
assulae,  quas  constat  etiam  in  statu  telae  normali,  quamquam 
minus  facile  praeparando  exhiberi  posse,  haud  raro  speciem 
prae  se  ferunt  fibris  muscularibus  laevibus  similem  et  haud  dubie 
cl.  Ile  nle  ad  eam  sententiam  adduxerunt,  quam  de  structura 
tunicae  mediae  protulit.  Quum,  quae  observassem,  exponerem, 
harum  assularum  habitum  accurate  descripsi,  unde  patere  existi- 
mem, eas  pro  frustis  magis  minusve  longiusculis  membranarum 
epithelialium  nucleis  vel  praeditarum,  vel  expertium  vel  perfo- 
ratarum habendas  esse. 

Quod  ad  singula  attinet,  ad  eas,  quas  supra  communicavi 
observationes,  lectorem  delego;  hoc  loco  pauca  tantum  de  phae- 
nomeno simili  addiderim,  quod  in  alia  formatione  epitheliali,  in 
crine  humano,  ubi  iisdem  reagentibus  tractatur,  locum  habet. 

Crinis  humanus  in  acido  nitrico  vel  muriatico  plures  dies 
servatus,  terendo,  in  frusta  vel  assulas  dividi  potest,  quae 
prorsus  congruunt  cum  frustis  in  tunica  media  simili  modo  tra- 
ctata inventis.  Acido  muriatico  adhibito,  hoc  phaenomenon 
paulo  serius  conspicitur. 

Ssuperest  momentum  histologicum  tunicae  mediae  reagen- 
tibus chemici8  tractatae,  ad  quod  animum  advertamus.  Con- 
suevimus, obscuras  illas  strias,  quae  in  singulis  tunicae  mediae 
stratis  inveniuntur,  ad  fines  retium  fibrosorum  magis  minusve 
subtilium  referre.  Jam  Jaesche,  has  strias  saepe  reticulatas 
nihil  aliud,  quam  imaginem  raicroscopicam  plicarum  in  membranis 
epithelialibus  obviarum  esse  monet.  Nobis  quidem,  quod  ad 
membranas  fenestratas  attinet,  reagentibus  chemicis  adhibitis, 
persuasissimurn  est,  strias  illas  ipsas  in  iis  saepe  conspicuas,  - 
quae  ab  Ilcule  pio  retibus  fibrosis  subtilibus  supra  illas  jacen- 
tibus habeitntur,  ut  multis  aliis  in  casibus,  ita  hic  quoque 
imaginem  opticam  plicarum  subtilium  esse  Quodsi  enim  fru- 
stum tunicae  mediae  ex  aorta  hominis  desumtum,  in  qua  mem- 
branae fenestratae  saepius  inveniuntur,  acido  sulphurico  tracta- 
veris, in  margine  frusti  .illius  frequenter  membranas  fenestrata» 

glabras  conspicies,  striisque  expertes.  Jam  si,  microscopio  ad- 
bibito, aquam  infundendo  acidum  sulphuricum  tollas  5 membrana 
fenestrata  contrahitur  pariterque  striae  rursus  apparent.  Habi- 
tus igitur  membranarum  fenestratarum  et  striatarum  hac  ratione 
prorsus  similis  est  telae  conjunctivae,  simili  modo  tractatae. 

Quod  ad  ligamentum  nuchae  attinet,  momentum  histologia 
cum  nullum  invenitur  memoratu  dignum. 


C.  Exponuntur  ea,  in  quibus  a cl.  Donders 
sententia  recedam. 

Restat  ut,  quae  investigando  qnaerendoqne  alia  ac  diversa 
a cil.  Donders  ac  Mulder  sententia  invenerim,  singula  com- 
memorem. 

Cii.  Donders  ac  Mulder  parti  m alia  via  in  investigando 
progressi  sunt,  quam  ego;  prae  ceteris  effectum  diversum  so- 
lutionum kaliuarum  diversae  concentrationis  neglexerunt;  neque 
mutationes  ordine  debito  usque  ad  solutionem  telae  vel  finem 

conspicuarum  ejusdem  mutationum  persecuti  sunt.  Praeterea 

% 

phaenomena  microscopica,  quae,  reagentibus  adbibitis,  in  conspec- 
tum veniunt,  nunc  ad  opiniones  de  primitiva  telae  textura  ne- 
quaquam probabiles  stabilesque  retulerunt  et  judicarunt,  nunc, 
idque  saepius,  eadem  illa  phaenomena  opinionibu»  suis  praecon- 
ceptis  magis  quam  observationibus  accuratis  adaptarunt  obiterque 
descripserunt.  Quapropter  fieri  non  potest,  ut,  quae  illi  et  ego 
observando  investigaverimus,  accuratius  comparem.  Itaque  satis 
habeo,  singula  tantum  commemorasse. 

Primum,  quae  de  tunicis  vasorum  ab  illis  viris  diversa 
sentiam,  lectorem  moneam.  Cl.  Donders  I.  c.  p.  66  & 67  com- 
probare studet,  elTectu  acidi  nitrici  demonstrari,  tunicam  arte- 
riarum mediam  fibris  muscularibus,  ut  Ilenle  monet,  praedi- 
tam esse.  Argumenta  ejus  in  eo  consistunt,  quod  solam  libram 

muscularem  in  acidum  xanthoproteinicum  mutari  et  proinde  al- 
caliis  additis  flavum  vel  aurantiacum  colorem  induere  dicat : id 
quod  observationes  meae  falsum  esse  comprobarunt ; cunctae 
enim  telae  a me  investigatae  eandem  indolem  prodiderunt.  Vi- 
detur cl.  Donders  quoque  interdum  adhibitis  alcaliis  colorem 
illum  aurantiacum  vidisse,  ubi  nequaquam  sententiae  ejus,  con- 
veniret, sed  hunc  colorem  tribuit  succo  nutricio  alburainoso  telam 
penetranti,  et  refert,  ubi  telae  aqua  bene  lotae  et  cura  acido 

acetico  coctae  fuerint,  colorem  aurantiacum  hon  exsistere.  Ex 

' 

meis  quidem  observationibus  patet,  non  solum  adhibitis  cautelis, 
supra  memoratis,  sed  etiam,  ubi  tela  conjunctiva,  ligamentum 
nuchae,  arteriarum  tunica  media  substantiis  chemicis  diversis 
tractata  sunt,  tamen,  quamdiu  pars  eorum  quaecumque  integra 
esset,  acido  nitrico  et  alcaliis  tum  additis  colorem  aurantiacum 
effici.  Attamen  monere  liceat,  esse  curandum,  ut  acidi  ni- 
trici  effectus  sufficiens  intret,  item  alcalium  additorum  effectus 
mora  interposita  opperiatur,  quum  observationes,  quas  et  in  telis 
supra  memoratis,  et  in  tela  musculari  institui,  docuerint,  inter- 
dum non  statiin  agentibus  chemicis  adhibitis  effectus  in  con- 
spectum venire. 

Fibras  elasticas  Donders  p.  65  dicit  per  dies  effectui 
acidi  sulphurici  resistere,  sed  nonnullis  mensibus  praeterlapsis 
solvi,  colore  fusco.  Observationes  mihi  meas  sequenti  dicendum 
est,  fibras  jam  paucis  horis  intumescere  et  octo  diebus  praete- 
ritis solutas  esse. 

Fibras  elasticas  vasorum  majorum  in  solutione  kalina  satu- 
rata sitas,  cl.  Donders  per  plures  dies  effectui  resistere  dicit, 
quum  fibrae  musculares  et  fibrae  telae  conjunctivae  solvantur. 

Ilis  fibris  etiam  strias  membranarum  fenestratarum , reti- 
culatas, subtiles,  obscuras,  adnumerat. 

In  solutione  kalina  saturata,  qua  ego  usus  sum  (50  p.  C.), 
tunica  media  statum  rigidum  per  menses  servavit.  Quodsi  ali- 
quot diebus  interpositis  aquam  addas , omnia  tunicae  mediae 
elementa  mutationes  majoris  momenti  non  subiisse,  facile  tibi 

persviadebis.  Strias  illas  obscuras  nou  ad  fibras  sed  ad  plicas 
referendas  esse , hac  de  re  jain  supra  mentionem  injeci. 

Fibrae  telae  conjunctivae  a cl.  Donders  dicuntur  (p.  55) 
horis  quatuor  ad  viginti  sex  interjectis  in  solutione  kalina  satu- 
rata granulosae  fieri,  interdum  ita,  ut  fibrillae,  moniliformes  ap- 
pareant, id  quod  nominatim  de  ligamento  sacrotuberoso  observa- 
tum esse  contenditur;  aqua  addita  tum  eas  solutas  esse  refert. 
Has  formas  moniliformes  in  tendinibus  equidem  non  obser- 
vavi, neque  etiam  contigit  mihi  , ut,  aqua  adhibita,  telam 
conjunctivam  cito  dissolvi  viderem  ; potius,  uti  retuli  vehementer 
intumescit,  et  admodum  pellucida  facta  est. 


THESES. 

1.  In  amputationibus  sectionem  circularem  lobulari  esse  prae- 

ferendam. 

2.  Exarticulationem  artuum  non  periculosiorem  esse  ampu- 

tatione. 

3.  Sola  signa  acustica  non  sufficere  ad  statuendam  diagnosin 

morborum  pectoris. 

4.  Suicidium  tantum  occurrere  in  insanis. 

5 . Gonorrhoeam  non  esse  morbum  syphiliticum. 

6.  Fidem  in  morbis  saepe  plus  valere  quam  omne  remedium. 


